Diari Oficial de la Generalitat Valenciana


Sumari del DOGV 3025, del 01-07-1997 (1997/8700)

Convocatòria i bases per a la provisió en propietat d'una plaça de policia local.
---------------------------------------------------------------------------------

### Dades del document

Número de DOGV
:   3025

Data del DOGV
:   01-07-1997

Secció del DOGV
:   AUTORITATS I PERSONAL - OFERTES D'OCUPACIÓ PÚBLICA, OPOSICIONS I CONCURSOS

Número del document
:   1997/8700


Data del document
:   17-06-1997

Organisme emissor
:   Ajuntament d'Onil

Tipus de document
:   Convocatòria

Ajuntament d'Onil.- EDICTE [97/C8700]  
L'Ajuntament d'Onil, en sessió plenària de 10 de juny de 1997, va acordar aprovar la convocatòria de les proves selectives per a la provisió en propietat d'una plaça de policia local, vacant en la plantilla de funcionaris d'aquest Ajuntament, oferida mitjançant oposició lliure, segons les següents bases:  
Primera. Objecte  
Aquestes bases tenen com a objecte establir les normes que han de regir el procés de selecció per a la provisió en propietat d'una plaça de policia local, escala d'administració especial, subescala de serveis especials, classe de policia local i els seus auxiliars, grup D, segons el nivell de titulació de l'article 25 de la Llei 30/1984, de 2 d'agost, la provisió de la qual serà per torn lliure, oferida pel sistema d'oposició lliure.  
Aquesta plaça es troba vacant en la plantilla d'aquesta corporació i està inclosa en les corresponents ofertes d'ocupació pública d'aquest Ajuntament de l'exercici 1997.  
Segona. Requisits dels aspirants  
Per a poder participar en el procés selectiu caldrà reunir els següents requisits, referits al dia en què acabe el termini d'admissió de sol·licituds:  
- Tenir la nacionalitat espanyola.  
- Estar en possessió del títol de graduat escolar, batxiller elemental o equivalent, o en condicions d'obtenir-lo en la data en què acabe el termini de presentació d'instàncies. L'equivalència haurà de ser reconeguda com a tal per l'administració corresponent en cada cas concret i degudament acreditat en aquest sentit pels aspirants.  
- No patir cap malaltia o defecte físic que impedisca l'exercici normal de les funcions pròpies de l'escala i categoria, i tenir una estatura mínima d'1,65 metres per als homes i 1,60 metres per a les dones.  
- Haver complit 18 anys sense excedir els 30.  
- No trobar-se suspés en ferm ni inhabilitat per a l'exercici de funcions públiques.  
- Estar en possessió dels permisos de conducció de vehicles de les classes A-2 i B-2.  
- No haver sigut separat en virtut d'expedient disciplinari del servei de qualsevol de les administracions públiques.  
Tots els requisits s'hauran de complir l'últim dia del termini de presentació de sol·licituds i caldrà mantenir-los durant tot el procés selectiu. En aquest sentit, es podran efectuar les comprovacions oportunes fins a arribar a la presa de possessió.  
Tercera. Sol·licituds  
Els qui vulguen prendre part en les proves d'accés ho hauran de sol·licitar amb els models d'instància que facilitarà aquesta Ajuntament, dirigides a l'Alcaldia de l'Ajuntament d'Onil, o en la forma establida en l'article 38.4 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, adjuntant-hi el justificant d'haver ingressat en la Tresoreria municipal la quantitat de 1.500 pessetes, en concepte de drets d'examen, i en què haurà de manifestar que reuneixen totes i cadascuna de les condicions o requisits exigits en la base segona, referit a la data d'expiració del termini assenyalat per a l'admissió d'instàncies, i que es comprometen a jurar o prometre en consciència i pel seu honor complir fidelment les obligacions del càrrec amb lleialtat al rei i guardar i fer guardar la Constitució com a norma fonamental de l'estat.  
Les bases de la convocatòria es publicaran en Diari Oficial de la Generalitat Valenciana.  
El termini de presentació de sol·licituds serà de 20 dies naturals comptats a partir de l'endemà de la publicació de l'extracte d'aquesta convocatòria en el Boletín Oficial del Estado.  
En aquest extracte s'anunciarà que en el Butlletí Oficial de la Província d'Alacant es publicarà la resolució aprovatòria de la llista d'admesos i exclosos i els successius anuncis que pertoquen.  
Les instàncies s'hauran de presentar en hores hàbils en el Registre General de l'Ajuntament o en la forma determinada en la llei de procediment administratiu.  
Quarta. Admissió d'aspirants  
Una vegada acabat el termini de presentació d'instàncies, l'Alcadia Presidència dictarà una resolució, en el termini màxim d'un mes, en què declararà aprovada la llista provisional d'aspirants admesos i exclosos.  
En aquesta resolució, que es publicarà en el Butlletí Oficial de la Província i al tauler d'anuncis, constarà el nom i cognoms dels aspirants admesos i exclosos i, si s'escau, el motiu de la no-admissió. Contra aquesta resolució es podrà presentar reclamació en el termini de 15 dies hàbils. Si es presenten reclamacions seran acceptades o rebutjades en la resolució per la qual s'aproves la llista definitiva, que es publicarà, així mateix, en els llocs indicats per a la llista provisional.  
En el mateix acte administratiu s'indicarà, a més, la composició del tribunal i el lloc, hora i data de constitució d'aquest per a valorar els mèrits. Tot això, sense perjudici del que es disposa en la de Règim Jurídic de les Administracions Públiques i del Procediment Administratiu Comú en l'article 71, pel que fa a l'esmena i millora de deficiències.  
Si en qualsevol moment del procés selectiu arriba a coneixement del tribunal que algun dels aspirants no posseeix la totalitat dels requisits exigits en aquestes bases, després de l'audiència a l'interessat, se'n proposarà l'exclusió a l'alcalde, indicant-li les inexactituds o falsedats formulades per l'aspirant en la sol·licitud d'admissió a la respectiva prova selectiva i als efectes que pertoquen.  
Cinquena. Tribunal qualificador  
El tribunal qualificador serà designat per resolució de l'alcaldia al seu dia i estarà integrat per:  
- President: el de la corporació o regidor en qui delegue.  
- Secretari: el secretari de la corporació o un funcionari d'aquesta el qui delegue.  
- Vocals:  
· Un representant del professorat oficial designat per l'Institut Valencià de Seguretat Pública.  
· Un representant de l'administració del Consell de la Generalitat Valenciana, designat per la Direcció general d'Administració Local.  
· El cap del Cos de la Policia Local de la corporació, i si no n'hi ha, un funcionari de la corporació de la mateixa o superior categoria designat pels representants dels treballadors.  
· El regidor delegat del Servei.  
· El regidor delegat de Personal.  
· Un regidor en representació dels grups de l'oposició.  
· Un representant dels treballadors.  
La designació dels membres del tribunal inclourà la dels suplents respectius.  
Llevat del president, tots els membres del tribunal hauran d'estar en possessió d'una titulació igual o superior a l'exigida en la convocatòria.  
El tribunal podrà disposar la incorporació als seus treballs d'assessors especialistes designats per l'Alcaldia, per a la formulació i qualificació de les proves d'aptitud medicointelectual, físiques i valencià, que col·laboraran amb el tribunal i tindran veu però no vot. El nomenament d'aquests s'haurà de fer públic amb el del tribunal.  
Quan concórreguen en els membres del tribunal alguna de les circumstàncies previstes en l'article 28 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, aquests s'hauran d'abstenir d'intervenir-hi i notificaran aquesta circumstància a l'Alcaldia Presidència; així mateix, els aspirants podran recusar-los en la forma prevista en l'article 29 de l'esmentada llei.  
No podran formar part del tribunal els qui en els cinc anys anteriors a la publicació d'aquesta convocatòria, hagueren realitzat tasques de preparació d'aspirants a proves selectives d'accés a l'administració pública.  
El tribunal no podrà constituir-se ni actuar sense l'assistència de més de la meitat dels seus integrants, titulars o suplents indistintament, llevat del president i el secretari, i estarà facultat per a l'adequada interpretació de les bases de la convocatòria.  
Contra les actuacions del tribunal es pot recórrer mitjançant la interposició, pels interessats, d'un recurs ordinari davant l'Alcaldia Presidència, en el termini d'un mes a comptar des que aquestes es van fer públiques, d'acord amb l'article 114 de la Llei 30/1992, de 26 de novembre.  
Els membres del tribunal i també els possibles assessors especialistes, percebran les indemnitzacions que per raó del servei estiguen establides en el Reial Decret 236/1988, de 4 de març, en les quanties aplicables en el moment de la realització de les proves selectives.  
A aquest efecte el tribunal tindrà la categoria quarta.  
La data, hora i lloc de constitució del tribunal per a la seua composició, junt amb la llista d'admesos i exclosos, es publicarà en el Butlletí Oficial de la Província després de l'anunci de la convocatòria en el Boletín Oficial del Estado.  
Una vegada començades les proves selectives, no serà obligatòria la publicació dels successius anuncis de realització de la resta d'exercicis en cap butlletí. Aquests anuncis es publicaran al local on es facen les proves.  
Sisena. Ordre d'intervenció dels aspirants  
Els aspirants seran convocats per a cada exercici en crida única, excepte en casos de força major degudament justificats i apreciats pel tribunal amb absoluta llibertat de criteri. La no-presentació d'un aspirant a qualsevol dels exercicis obligatoris en el moment de ser cridat, determinarà automàticament que decau en el dret a participar en aquest exercici i en els successius, per la qual cosa quedarà exclòs del procés selectiu.  
L'ordre d'intervenció dels aspirants en aquells exercicis que no es puguen realitzar conjuntament, serà alfabètic, començant per l'aspirant el primer cognom del qual comence per la lletra insaculada, d'acord amb el resultat del sorteig públic que es farà davant el secretari municipal, amb publicitat prèvia del dia que s'assenyale a l'efecte.  
El tribunal podrà requerir en qualsevol moment als aspirants que acreditem la seua identitat, per la qual cosa hauran d'anar proveïts del document nacional d'identitat.  
Setena. Relació d'aprovats  
Acabades les proves selectives, el tribunal publicarà la proposta d'aspirants que hagen superat tots els exercicis i l'elevarà a l'Alcaldia a fi que formule el nomenament corresponent; conjuntament amb l'anterior, també remetrà l'acta de l'última sessió, sense que puga aprovar ni declarar que han superat el present procediment selectiu un nombre d'aspirants superior al de la plaça convocada.  
Vuitena. Presentació de documents i curs selectiu  
En el termini de 20 dies hàbils, a comptar de l'endemà de la publicació de la llista d'aprovats a què es refereix la base anterior, els aspirants proposats hauran de presentar els documents que acrediten els requisits exigits en les bases i que són els següents:  
- Fotocòpia del document nacional d'identitat, amb l'original per a compulsa.  
- Còpia autèntica o fotocòpia, amb l'original per a compulsa, del títol de graduat escolar o equivalent, o justificant d'haver pagat les taxes per a l'expedició.  
- Declaració jurada de no haver sigut separat mitjançant expedient disciplinari del servei de qualsevol administració pública, ni trobar-se inhabilitat penalment o administrativament per a l'exercici de funcions públics.  
- Certificat mèdic acreditatiu de no patir cap malaltia o limitació física o psíquica que impedisca, impossibilite o siga incompatible amb l'exercici de les funcions, expedit per la Conselleria de Sanitat.  
- Còpia autenticada o fotocòpia acompanyada de l'original per a la compulsa dels carnets de conduir de les classes A-2 i B-2.  
- Declaració de no estar inclòs en cap causa d'incapacitat o incompatibilitat per a exercir el càrrec.  
Els aspirants proposats que tinguen la condició de funcionaris de carrera quedaran exempts de justificar documentalment les condicions exigides que ja hagueren sigut provades per a obtenir l'anterior nomenament. En tot cas, hauran de presentar l'original i la fotocòpia compulsada del nomenament com a funcionari de carrera.  
La falta de presentació de la documentació dins del termini establit, excepte en els casos de força major o quan de la presentació dels documents es desprenga el no-compliment dels requisits de la convocatòria o supòsits de falsedat en la declaració, donarà lloc a la invalidesa de les actuacions de l'aspirant. En aquest sentit, comportarà la nul·litat subsegüent dels actes del tribunal en relació amb l'aspirant i la impossibilitat d'efectuar-ne el nomenament, sense perjudici d'altres responsabilitat en què haja pogut incórrer.  
En aquest cas, la proposta es considerarà feta a favor del següent aspirant que, ordenat d'acord amb la puntuació obtinguda, haguera superat la totalitat de les proves selectives i tinguera cabuda en les places convocades com a conseqüència de l'esmentada anul·lació.  
Complits els requisits precedents i nomenat funcionari en pràctiques, l'aspirant proposat s'incorporarà a l'Institut Valencià de Seguretat Pública per a realitzar el curs teoricopràctic que es faça, integrat per dues fases, una de formació i selecció en l'esmentat Institut, amb una duració de quatre mesos i una altra, una vegada superada l'anterior, de pràctiques en el mateix Ajuntament, amb una duració de dos mesos.  
L'aspirant en pràctiques percebrà les retribucions previstes pels funcionaris en pràctiques, sense dret a cap indemnització per l'assistència al curs teòric.  
A l'aspirant que resulte nomenat guàrdia en pràctiques, se li comunicarà la data en que haurà de presentar-se per a començar el curs selectiu de formació, moment en què començarà a percebre la retribució corresponent.  
En el cas de no presentar-se en la data corresponent, se'l considerarà decaigut en el seu dret.  
L'aspirant que no supere el curs cessarà com a funcionari en pràctiques; si bé podrà incorporar-se a l'immediatament posterior. Si no supera aquest segon curs, quedaran definitivament decaigut en el seu dret de reserva.  
L'aspirant que havent superat la prova no puga realitzar el curs corresponent, per raons de força major estimada per al Presidència de l'Institut, realitzarà el curs de la següent promoció.  
Una vegada superat el curs, la Presidència de l'Institut Valencià de Seguretat Pública formularà una proposta a l'Alcaldia per al nomenament coma guàrdia de la Policia Local.  
Novena. Nomenament i presa de possessió  
Una vegada complits els requisits precedents i, si s'escau, superat el corresponent curs de capacitació s'efectuarà el nomenament de l'aspirant proposat com a funcionari de carrera, que haurà de prendre possessió en el termini de 30 dies, a comptar de l'endemà de la notificació del nomenament.  
Una vegada aprovada la proposta per la Comissió de Govern municipal, l'opositor nomenat haurà de prendre possessió en el termini de 30 dies hàbils, a comptar de l'endemà de la notificació del nomenament. Si no pren possessió en el termini assenyalat, sense causa justificada, quedaran anul·lades les actuacions.  
Qui, sense causa justificada, no prenga possessió dins del termini assenyalat, perdrà tots els drets derivats de la superació de les proves selectives i del subsegüent nomenament conferit.  
En l'acte de la presa de possessió, el funcionari nomenat haurà de prestar jurament o promesa d'acord amb la fórmula prevista en l'article 31.c del Decret Legislatiu de 24 d'octubre de 1995, del Consell de la Generalitat Valenciana, pel qual s'aprova el Text Refós de la Llei de la Funció Pública Valenciana, i en el Reial Decret 707/1979, de 5 d'abril.  
Deu. Incidències  
El tribunal està facultat per a resoldre els dubtes que es presenten i prendre el acords necessaris per al bon ordre del concurs en tot allò que no estiga previst en aquestes bases.  
Onze. Impugnació i revocació de la convocatòria  
Contra aquestes bases, que exhaureixen la via administrativa, s'hi podrà interposar un recurs contenciós administratiu, en el termini de dos mesos des de l'endemà de la publicació en el Boletín Oficial del Estado, i requerirà la comunicació prèvia a l'òrgan que va dictar l'acte impugnat.  
En qualsevol moment, sempre abans de la presentació de les sol·licituds pels aspirants, el Ple de l'Ajuntament podrà modificar o deixar sense efecte la convocatòria mitjançant l'adopció de l'acord corresponent, que serà publicat en la forma prevista en la base següent.  
En la resta de supòsits, per a l'anul·lació o la revisió d'ofici dels acords aprovatoris de les convocatòries, caldrà tenir en compte el que es preveu en els articles 102 a 106 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.  
Dotze. Publicitat de la convocatòria  
D'acord amb l'article 6.2 del Reial Decret 896/1991, de 7 de juny, caldrà publicar en el Boletín Oficial del Estado un anunci d'aquestes convocatòries, que contindrà: denominació de l'escala, subescala i classe per a l'ingrés en la qual es convoquen les proves selectives, corporació que les convoca, classe i número de places, amb indicació de les que es reserven, si s'escau, a promoció interna, així com les que es reserven per a persones amb minusvalideses, data i número del butlletí o diari oficial en què hagen publicat les bases i la convocatòria.  
Les presents bases estan a disposició dels interessats en les dependències municipals.  
Tretze. Incompatibilitats i legislació aplicable  
L'aspirant proposat quedarà subjecte, si escau, al compliment de les prescripcions contingudes en la Llei 53/1984, de 26 de desembre, sobre Incompatibilitats del Personal al Servei de les Administracions Públiques, i resta de normativa aplicable.  
En tot allò no previst en aquestes bases caldrà tenir en compte el que es disposa en Llei 30/1984, de 2 d'agost, de Mesures per a la Reforma de l'Administració Pública; Llei 7/1985, de 2 d'abril; Llei 23/1988, de 28 de juliol; Llei 2/1990, de 4 d'abril, de la Generalitat Valenciana; Decret 152/1991, de 29 d'agost, de la Generalitat Valenciana, i Ordre de 9 de setembre de 1991, pel qual es desplega; Ordre de 5 de desembre de 1994, de la Conselleria d'Administració Pública; Reial Decret 364/1995, de 10 de març, i resta de disposicions aplicables i concordants.  
Catorze. Proves selectives  
- Proves prèvies. Abans de començar les proves de coneixement del temari, s'efectuarà un exercici o prova psicotècnica aptitudinal i de personalitat i el reconeixement mèdic preceptiu. Tant l'exercici psicotècnic com el reconeixement mèdic seran eliminatoris, amb la qualificació d'apte o no apte.  
La prova psicotècnica i aptitudinal i el reconeixement mèdic s'efectuaran d'acord amb el que es disposa en l'Ordre de 5 de desembre de 1994, de la Conselleria d'Administració Pública, per la qual s'estableixen els criteris mínims per a la selecció dels policies locals de la Comunitat Valenciana, en les proves físiques, psicotècniques i de reconeixement mèdic (DOGV núm. 2.413, de 23 de desembre de 1994).  
- Primer exercici. De caràcter obligatori. Consistirà a superar les següents proves d'aptitud física, que hauran de posar de manifest la capacitat per a l'exercici del lloc de treball, sent el contingut i les marques mínimes les següents:  
· Escalada de corda amb presa de peus: homes, 4 metres; dones, 3,80 metres.  
· Salt de llargada amb correguda d'impuls: homes, 4 metres; dones, 3,80 metres.  
· Salt d'alçada: homes, 1,10 metres; dones, 1 metre.  
· Carrera de velocitat en 60 metres: homes, 10 segons; dones, 12 segons.  
· Carrera de resistència en 1.000 metres: homes, 4 minuts; dones, 4 minuts i 10 segons.  
La qualificació d'aquest exercici serà de apte o no apte.  
Per a ser qualificat com a apte caldrà superar com a mínim quatre de les proves.  
- Segon exercici: de caràcter obligatori. Consistirà a redactar, durant un temps màxim de dues hores, quatre temes elegits per sorteig, un de cadascun dels grups primer a quart, ambdós inclosos, que componen el temari i que figuren com a annex número II. Aquests temes seran llegits en sessió pública davant el tribunal, que podrà formular les preguntes o aclariments que sobre aquests jutge oportuns.  
Es valoraran la claredat d'idees, la facilitat d'expressió verbal i el coneixement sobre els temes exposats.  
- Tercer exercici: de caràcter obligatori. Consistirà en l'exposició per escrit d'un tema dels que componen el grup cinqué, en un temps màxim d'una hora. En aquest exercici es valoraran els coneixements exposats, la claredat d'exposició, netedat, redacció i ortografia. Aquest exercici podrà substituir-se per un qüestionari de preguntes amb respostes alternatives sobre els temes que componen el programa, com a mínim de 50 preguntes.  
- Quart exercici: de caràcter obligatori. Consisteix a traduir del valencià al castellà i viceversa un text proposat pel tribunal en un temps màxim de 30 minuts.  
Aquest exercici es qualificarà de 0 a 2 punts i no serà eliminatori.  
- Qualificació dels exercicis.  
La prova prèvia es qualificarà d'apte o no apte, després de l'informe previ del tribunal mèdic i de l'assessor psicològic, i igualment, el primer exercici es qualificarà d'apte o no apte.  
Els exercicis segon i tercer seran eliminatori i qualificats de 0 a 10 punts.  
Els opositors que no assolisquen un mínim de 5 punts en cada un, seran eliminats.  
El nombre de punts que podran ser atorgats per cada membre del tribunal en els exercicis segon i tercer, serà de 0 a 10 punts.  
Les qualificacions s'adoptaran sumant les puntuacions atorgades pels diferents membres del tribunal dividint el total pel nombre d'existents en aquell; el quocient serà la qualificació definitiva.  
L'ordre de classificació definitiva serà determinar per la suma de les puntuacions obtingudes en cada un dels exercicis, és a dir, per la suma de les qualificacions parcials.  
En cas d'empat s'acudirà per a dirimir-lo a la major puntuació assolida en el següent exercici. Si persisteix l'empat, el resoldrà la major puntuació assolida en el següent exercici. En altre cas, es realitzarà un sorteig a l'efecte dels aspirants afectats.  
ANNEX  
Temari  
Grup primer. Dret polític i administratiu  
Tema 1. Organització política de l'estat espanyol. Classe i forma d'estat. Organització territorial de l'estat. La corona. Poder legislatiu. Poder executiu. Poder judicial. Relaciones entre el Govern i les Corts Generals.  
Tema 2. La Constitució Espanyola. El sistema constitucional. La Constitució Espanyola de 1978. Principis generals. El Tribunal Constitucional.  
Tema 3. Les Corts Generals. Les cambres. La funció legislativa. L'administració de justícia.  
Tema 4. L'organització territorial espanyola. Les comunitats autònomes. Els estatuts d'autonomia, òrgans i competències. Les administracions públiques, estatal, autonòmica i local.  
Tema 5. L'Estatut d'Autonomia de la Comunitat Valenciana. La Generalitat Valenciana. Les Corts. El Govern o Consell. Les competències. Administració de justícia. Administració local. Economia i hisenda.  
Tema 6. Administració local. Caràcter natural de l'administració local. L'administració local com a instrument de descentralització. L'administració local en la Constitució de 1978. Entitats que comprén l'administració local.  
Tema 7. El dret administratiu: fonts. La llei. Normes no parlamentàries equiparades a la llei. El reglament, concepte i classes. El procediment administratiu.  
Grup segon. Règim local i policia  
Tema 8. El municipi, òrgans unipersonals de govern. L'alcalde. Els tinents d'alcalde. Els regidors.  
Tema 9. El municipi, òrgans col·legiats de govern. El ple de l'ajuntament. La comissió de govern. Òrgans consultius i participatius, les comissions informatives.  
Tema 10. La seguretat ciutadana. Autoritats competents. Funcions de la policia local segons la Llei Orgànica de Forces i Cossos de Seguretat. Actuacions de la policia local en col·laboració amb la resta de forces i cossos. Policia governativa i judicial.  
Tema 11. La policia local, conceptes previs. Missions i objectius. Estructura orgànica i funcional.  
Tema 12. El binomi policia local-ciutadà, conceptes previs. Relació i finalitat. Suports ètics. Normes d'actuació.  
Tema 13. Ordenament legislatiu de la policia local: Llei Orgànica de Forces i Cossos de Seguretat. Principis bàsics d'actuació. Disposicions estatutàries comunes. Règim disciplinari.  
Tema 14. Llei de la Generalitat Valenciana de Coordinació de les Policies Locals de la Comunitat Valenciana. Disposicions generals de la coordinació de les policies locals. De l'estructura i organització. De la selecció, promoció i mobilitat. Dels drets i deures. L'Institut Valencià de Seguretat Pública.  
Grup tercer. Dret penal  
Tema 15. El Codi Penal. Concepte de delicte i falta. Graus d'execució del delicte. Accions i omissions. Dol i culpa. Autors, còmplices i encobridors.  
Tema 16. Classes de faltes: contra els interessos generals de les poblacions, contra les persones i contra la propietat.  
Tema 17. Classes de delictes: contra les persones, contra la llibertat i l'honestedat, i contra la propietat.  
Tema 18. Obligacions i competències dels ajuntaments. Les ordenances municipals. Els bans d'alcaldia.  
Tema 19. Ordenances municipals, concepte i classes. Infraccions. Potestat sancionadora. Principals infraccions a bans i ordenances. Procediment sancionador.  
Grup quart. Trànsit  
Tema 20. Text articulat de la Llei de Bases 18/1989. Tipificació de les principals infraccions. Infraccions de trànsit que constitueixen delicte. Procediment sancionador. Competències municipals.  
Tema 21. Reglaments que puguen sorgir del desplegament de la Llei de Bases sobre Trànsit i Circulació de Vehicles de Motor i Seguretat Viària.  
Tema 22. El trànsit viari: introducció. Vies i vehicles i conductors. Les condicions tècniques del vehicle. Classes de transport.  
Tema 23. El transport. Servei públic de viatgers i servei públic de mercaderies o mixtos. El servei privat, mercaderies perilloses. Condicions tècniques del vehicle de transports i altres requisits principals.  
Tema 24. Els accidents de trànsit. Concepte i consideracions prèvies. Les causes. Classes i fases.  
Grup cinqué. Temes sobre història local, carrers,   
terme rural, cultura local  
Tema 1. El terme municipal d'Onil. Partides rurals. Urbanitzacions. Carrers i ubicació de centres d'interés general: centres oficials, comerços, llocs de lleure i esplai d'hoteleria i restauració, etc.  
Tema 2. Història d'Onil.  
Onil, 17 de juny de 1997.- L'alcalde: José M. Rozalén Rubio.